TIPH โบรกแนะซื้อเป้า 73 บ. รับบอนด์ยีลด์พุ่ง-ลุ้นกำไรปีนี้โตแรง 61% เฉียด 2 พันล้าน
TIPH โบรกแนะซื้อเป้า 73 บาท รับอานิสงส์บอนด์ยีลด์พุ่ง-ลุ้นกำไรปีนี้โตแรง 61% เฉียด 2 พันล้าน
TIPH โบรกแนะซื้อเป้า 73 บาท รับอานิสงส์บอนด์ยีลด์พุ่ง-ลุ้นกำไรปีนี้โตแรง 61% เฉียด 2 พันล้าน
8 ก.พ. 2566

บล.โนมูระ พัฒนสิน ระบุในบทวิเคราะห์วันนี้ (7 ก.พ.66) บริษัท ทิพย กรุ๊ป โฮลดิ้งส์ จำกัด (มหาชน) หรือ TIPH แนะนำราคาเป้าหมาย 73 บาท เป็นรายใหญ่เบอร์ 2 ในประกันวินาศภัย มีจุดเด่นฐานลูกค้าภาครัฐ ธุรกิจมีจุดเปลี่ยนจากการปรับโครงสร้าง เพิ่มความคล่องตัว และกระจายไปสู่ธุรกิจอื่นมากขึ้น อาทิ ธุรกิจปล่อยสินเชื่อ (มีที่มีเงิน)
สำหรับกำไรปี 66 คาด 1.9 พันล้านบาท โต 61% จากเบี้ยประกันโต ตามภาคท่องเที่ยวและการลงทุนจะมากขึ้นหลังเลือกตั้ง และค่าเคลมทยอยลดลงหลังหมดสัญญาโควิด ระยะสั้นคาดกำไรไตรมาส 4/65 อยู่ที่ระดับ 470-500 ล้านบาท โตแรงเทียบช่วงเดียวกันของปีก่อน และโตเทียบไตรมาสก่อนหน้า
ส่วนราคาหุ้นซื้อขาย P/BV ปี 66 อยู่ที่ 2.5 เท่า สูงกว่ากลุ่ม แต่มี ROE สูงสุดในกลุ่มที่ 18% ยังเหมาะสมกับภาพธุรกิจที่กำลังเป็นขาขึ้น และได้ปัจจัยหนุนภายใต้ภาพดอกเบี้ยที่มุมมองใหม่จะสูงนานกว่าคาด โดย Nomura คาดจะตรึงนานถึง มี.ค.67 ก่อนจะปรับลง หนุนบอนด์ยีลด์ปรับขึ้น และเป็นบวกต่อกลุ่มประกัน ผสานภาวะเศรษฐกิจไทยจะฟื้นตัวแบบเร่ง บนภาพอุตสาหกรรมประกันที่จะได้ประโยชน์จากผู้เล่นลดลงจากผลโควิด มอง TIPH จะรับประโยชน์